- 1 -

3. การประกอบธุรกิจของแต่ละสายผลิตภัณฑ์

1.  ลักษณะของผลิตภัณฑ์ แบ่งออกเป็นผลิตภัณฑ์หลัก 2 ชนิด และผลิตภัณฑ์พลอยได้อีก

3 ชนิด ดังนี้

ผลิตภัณฑ์หลัก ได้แก่

  - โลหะสังกะสีแท่ง (Zinc Ingot) ชนิด Special high grade - SHG
  ซึ่งมีเนื้อโลหะสังกะสีบริสุทธิ์ ร้อยละ 99.99 ขึ้นไป

- โลหะสังกะสีผสม (Zinc alloy) เบอร์ 3 โดยมีส่วนผสมของโลหะชนิดอื่นได้แก่ อะลูมิเนียม

แมกนีเซียม ฯลฯ

ผลิตภัณฑ์พลอยได้ ได้แก่

- กรดกำมะถัน (Sulphuric acid) ชนิด Commercial grade ซึ่งมีความเข้มข้นร้อยละ 98.5

- หินปูน (Limestones)

- โลหะแคดเมียม (Cadmium

 ประโยชน์หลักของโลหะสังกะสีแท่ง และโลหะสังกะสีผสม

1. โลหะสังกะสีแท่ง

- ใช้ในอุตสาหกรรมชุบเหล็กประเภทต่างๆ เพื่อป้องกันสนิม

- อุตสาหกรรมผลิตทองเหลือง

- อุตสาหกรรมผลิตสังกะสีออกไซด์

- อุตสาหกรรมผลิตถ่านไฟฉาย

- อื่นๆ

 2. โลหะสังกะสีผสม

- ใช้ในอุตสาหกรรมผลิตอะไหล่รถยนต์ และรถมอเตอร์ไซด์ อาทิ เช่น คาบูเรเตอร์ กุญแจต่างๆ

ในรถยนต์

และอุปกรณ์ชิ้นส่วนต่างๆ

. . . / 2

- 2 -

  - ผลิตเครื่องใช้ภายในบ้าน และสำนักงาน อาทิ เช่น อุปกรณ์ห้องน้ำ กุญแจต่างๆ ในบ้าน และ

  กลอนจับบานประตู และหน้าต่าง ก้านพัดลมติดเพดาน และ อื่นๆ

  - อุตสาหกรรมผลิตของเล่น เช่น รถยนต์เด็กเล่น ฯลฯ

  - อื่นๆ

3. กรดกำมะถัน

  - ใช้ในขบวนการบำบัดน้ำเสีย

  - ใช้ผลิตสารส้ม

  - ใช้ในอุตสาหกรรมผลิตปุ๋ยเคมี

  - อื่นๆ

4. หินปูน

- ใช้ในอุตสาหกรรมก่อสร้าง และอื่นๆ

5. โลหะแคดเมียม

  - ใช้ในอุตสาหกรรมผลิต NICKEL – CADMIUM BATTERIES

  - อุตสาหกรรม COATINGS

  - อุตสาหกรรม STABILIZERS

  - อุตสาหกรรม PIGMENTS

  - อื่นๆ

ปัจจัยสำคัญที่มีผลกระทบต่อโอกาสหรือข้อจำกัดการประกอบธุรกิจ

(1) บัตรส่งเสริมการลงทุน

บริษัทฯ
ได้รับสิทธิประโยชน์บางประการในฐานะผู้ได้รับการส่งเสริมการลงทุนตามพระราชบัญญัติส่งเสริมการลงทุน
พ.ศ. 2520 ซึ่งรวมถึงการยกเว้นอากรขาเข้าและภาษีการค้าสำหรับเครื่องจักรและอุปกรณ์ต่างๆ

บางอย่างที่นำเข้ามาเพื่อใช้เกี่ยวกับการผลิต
และการยกเว้นภาษีเงินได้นิติบุคคลสำหรับกำไรสุทธิประจำปีสำหรับการผลิตและจำหน่ายผลิตภัณฑ์แต่ละชนิดดังต่อไปนี้

. . . / 3

- 3 -

1. กิจการผลิตสังกะสีแท่งบริสุทธิ์และสังกะสีอัลลอย ประเภท 2.2
การถลุงแร่ตามบัตรส่งเสริมเลขที่ 1575/2539 ลงวันที่ 20 สิงหาคม 2539

ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
8 ปี (ถึง พ.ศ. 2547) นับแต่วันที่เริ่มมีรายได้จากการประกอบกิจการ นอกจากนี้ บริษัทฯ
ยังได้รับอนุญาตให้ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ
50 ของอัตราปกติมีกำหนด 5 ปี (ถึง พ.ศ. 2552)
นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคลดังกล่าว

2. กิจการสำรวจแร่ ประเภท 2.1 การสำรวจแร่ ตามบัตรส่งเสริมเลขที่ 1422/2537 ลงวันที่
11 กรกฎาคม 2537

ได้รับยกเว้นภาษีเงินได้นิติบุคคลสำหรับกำไรสุทธิที่ได้รับจากการประกอบกิจการที่ได้รับการส่งเสริม
มีกำหนดเวลา 8 ปี นับแต่วันที่มีรายได้จากการประกอบกิจการ นอกจากนี้ บริษัทฯ
ยังได้รับลดหย่อนภาษีเงินได้นิติบุคคลสำหรับกำไรสุทธิที่ได้รับการลงทุนในอัตราร้อยละ 50
ของอัตราปกติมีกำหนด 5 ปี *
นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคลดังกล่าว

หมายเหตุ * บริษัทฯ ยังไม่มีรายได้จากการสำรวจแร่ในพื้นที่ดังกล่าว
ดังนั้นจึงไม่สามารถกำหนดวันหมดอายุได้

3. กิจการผลิตสังกะสีแคลไซน์ และกรดกำมะถัน ประเภท 2.3 การทำเหมืองหรือ การแต่งแร่
และประเภท 6.1 การผลิตเคมีภัณฑ์ขั้นอุตสาหกรรมมูลฐานตามบัตรส่งเสริมเลขที่ 1185/2536
ลงวันที่ 14 ตุลาคม 2536

ได้รับยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี (ถึง พ.ศ. 2547)
นับตั้งแต่เดือนพฤษภาคม พ.ศ. 2539 นอกจากนี้บริษัทฯ
ยังได้รับอนุญาตให้ได้รับลดหย่อนภาษีเงินได้นิติบุคคลสำหรับกำไรสุทธิ

ที่ได้รับจากการลงทุนในอัตราร้อยละ 50 ของอัตราปกติมีกำหนด 5 ปี (ถึง พ.ศ. 2552)
นับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคลดังกล่าว

(2) เอกสารสิทธ์สำคัญในการสำรวจและทำเหมือง

บริษัทฯ ได้รับเอกสิทธิ์ที่เกี่ยวกับการสำรวจแร่และการทำเหมืองดังนี้

1. ประทานบัตรเลขที่ 16031/11867 ได้รับอนุญาตให้ทำเหมืองแร่สังกะสี ตั้งอยู่ที่ อ. แม่สอด จ.
ตาก เนื้อที่ 74 ไร่ 3 งาน 23 ตารางวา ประทานบัตรมีอายุ 25 ปี นับแต่วันที่ 30 พฤษภาคม
2520 ถึงวันที่ 29 พฤษภาคม 2545

. . . / 4

- 4 -

2. ประทานบัตรเลขที่ 20780/13286 ได้รับอนุญาตให้ทำเหมืองแร่สังกะสี ตั้งอยู่ที่ อำเภอแม่สอด
จังหวัดตาก เนื้อที่ 89 ไร่ 3 งาน 64 ตารางวา ประทานบัตรมีอายุ 25 ปี นับแต่วันที่ 18 ตุลาคม
2525 ถึงวันที่ 17 ตุลาคม 2550

3. ประทานบัตรเลขที่ 20781/13285 ได้รับอนุญาตให้ทำเหมืองแร่สังกะสี ตั้งอยู่ที่ อำเภอแม่สอด
จังหวัดตาก เนื้อที่ 71 ไร่ 2 งาน 44 ตารางวา ประทานบัตรมีอายุ 25 ปี นับแต่วันที่ 18 ตุลาคม
2525 ถึงวันที่ 17 ตุลาคม 2550

4. ประทานบัตรเลขที่ 20782/13287 ได้รับอนุญาตให้ทำเหมืองแร่สังกะสี ตั้งอยู่ที่ อำเภอแม่สอด
จังหวัดตาก เนื้อที่ 88 ไร่ 3 งาน 49 ตารางวา ประทานบัตรมีอายุ 25 ปี นับแต่วันที่ 18 ตุลาคม
2525 ถึงวันที่ 17 ตุลาคม 2550

5. ประทานบัตรเลขที่ 25697/14388 ได้รับอนุญาตให้ทำเหมืองแร่สังกะสี ตั้งอยู่ อำเภอแม่สอด
จังหวัดตาก เนื้อที่ 5 ไร่ 2 งาน 43 ตารางวา ประทานบัตรมีอายุ 17 ปี นับตั้งแต่วันที่ 30
เมษายน 2534 ถึงวันที่ 29 เมษายน 2551

6. ประทานบัตรเลขที่ 20803/13788 ได้รับอนุญาตให้ทำเหมืองแร่หินปูนเพื่ออุตสาหกรรม ตั้งอยู่
อำเภอเมืองตาก จังหวัดตาก เนื้อที่ 61 ไร่ 1 งาน 22 ตารางวา ประทานบัตรมีอายุ 25 ปี
นับตั้งแต่วันที่ 28 เดือนพฤษภาคม 2528 ถึงวันที่ 27 พฤษภาคม 2553

7. อาชญาบัตรพิเศษเลขที่ 37/2541 เพื่อสำรวจแร่สังกะสี ตั้งอยู่ที่อำเภอแม่สอด จังหวัดตาก
เนื้อที่ 9,894 ไร่ อาชญาบัตรพิเศษมีอายุ 2 ปี นับตั้งแต่วันที่ 30 กันยายน 2541 ถึงวันที่ 29
กันยายน 2545 *

8. อาชญาบัตรพิเศษเลขที่ 38/2541 เพื่อสำรวจแร่สังกะสี ตั้งอยู่ที่อำเภอแม่สอด จังหวัดตาก
เนื้อที่ 9,010 ไร่ อาชญาบัตรพิเศษมีอายุ 2 ปี นับตั้งแต่วันที่ 30 กันยายน 2541 ถึงวันที่ 29
กันยายน 2545 *

9. อาชญาบัตรพิเศษเลขที่ 39/2541 เพื่อสำรวจแร่สังกะสี ตั้งอยู่ที่อำเภอแม่สอด จังหวัดตาก
เนื้อที่ 9,460 ไร่ อาชญาบัตรพิเศษมีอายุ 2 ปี นับตั้งแต่วันที่ 30 กันยายน 2541 ถึงวันที่ 29
กันยายน 2545 *

10. คำขอประทานบัตรเลขที่ 1/2541 เพื่อขออนุญาตทำเหมืองแร่สังกะสี ตั้งอยู่ที่ อำเภอแม่สอด
จังหวัดตาก เนื้อที่ 246 ไร่ 65 ตารางวา
กำลังอยู่ระหว่างดำเนินการคำขอประทานบัตรกับกระทรวงอุตสาหกรรม

* หมายเหตุ : อาชญาบัตรพิเศษ เพื่อสำรวจแร่สามารถต่ออายุได้อีก 2 ปี

(3) ข้อจำกัดในการประกอบธุรกิจ

เป็นเรื่องของลักษณะการประกอบธุรกิจเหมืองแร่โดยทั่วไป
ซึ่งต้องอาศัยทรัพยากรธรรมชาติซึ่งมีอยู่อย่างจำกัด จึงจำเป็นต้องหาแหล่งแร่ใหม่ๆ
มาทดแทนเพื่อดำรงสถานะทางการผลิตให้ต่อเนื่อง

ส่วนข้อจำกัดด้านอื่นๆ ที่จะเป็นอุปสรรคต่อการดำเนินธุรกิจ - ไม่มี

. . . / 5

- 5 -

3.2 การตลาดและภาวะการแข่งขัน

เมื่อปี 2543 บริษัทฯ มีรายได้รวม 5,400.39 ล้านบาท แบ่งออกเป็นการจำหน่ายโลหะสังกะสีแท่ง
77,162 เมตริกตัน มูลค่า 3,895.83 ล้านบาท โลหะสังกะสีผสม 23,323 เมตริกตัน มูลค่า
1,276.52 ล้านบาท กรดกำมะถันจำนวน 84,990 ตัน มูลค่า 105.06 ล้านบาท และอื่นๆ
เป็นจำนวน 122.98 ล้านบาท

สรุปความเคลื่อนไหวตลาดโลหะสังกะสีในประเทศ ปี 2543 

จากสภาพตลาดโลหะสังกะสีโดยรวมของประเทศในปี 2543
มีการปรับตัวดีขึ้นเมื่อเปรียบเทียบกับในช่วงเวลาเดียวกันของปีที่ผ่านมา
สำหรับปริมาณความต้องการโลหะสังกะสีแท่ง และโลหะสังกะสีผสมภายในประเทศรวมกันประมาณ
90,070 เมตริกตัน ปรับตัวเพิ่มขึ้นจากปีที่ผ่านมาเฉลี่ยประมาณร้อยละ 8.4
โดยในช่วงครึ่งแรกของปี 2543 ปริมาณการใช้สังกะสีในประเทศมีการขยายตัวได้ดี
แต่เริ่มชะลอตัวลงในช่วงครึ่งหลังของปี ซึ่งสาเหตุมาจากปัจจัย เช่น :

-   สภาพเศรษฐกิจในประเทศที่ไม่กระเตื้องขึ้นตามคาด

-   ปัญหาสภาพคล่องทางการเงินยังคงมีอยู่

-   ค่าเงินบาทที่ยังคงอ่อนตัว

-   ราคาน้ำมันที่ได้ปรับตัวขึ้นสูงสุดในรอบ 10 ปี ส่งผลกระทบโดยรวมต่อต้นทุนการผลิต
    และกำลังซื้อของประชาชน

-   การเปลี่ยนแปลงทางด้านการเมืองภายในประเทศ

จากปัจจัยต่างๆ ที่ได้กล่าวมาข้างต้นยังคงส่งผลกระทบกับธุรกิจภายในประเทศ และอาจจะกระทบ

กับตลาดโลหะสังกะสีโดยรวม โดยคาดว่าในช่วงครึ่งปีแรกของปี 2544
ปริมาณความต้องการใช้โลหะสังกะสีภายในประเทศอาจจะชะลอตัวลง

สำหรับในปี 2543 บริษัทฯ มียอดขายโลหะสังกะสี ทั้งในประเทศและส่งออก รวมทั้งสิ้น จำนวน
100,485 เมตริกตัน แบ่งเป็นการขายในประเทศร้อยละ 72 และส่งออกร้อยละ 28
ยอดขายในประเทศเพิ่มขึ้นเมื่อเปรียบเทียบกับในช่วงเวลาเดียวกันของปี 2542 อยู่ประมาณร้อยละ
14 โดยมียอดขายภายในประเทศรวมทั้งสิ้น 72,635 เมตริกตัน

. . . / 6

- 6 -

สรุปภาวะการตลาดโลหะสังกะสีต่างประเทศ

ปริมาณการจำหน่ายไปต่างประเทศมีสัดส่วนการส่งออกอยู่ประมาณร้อยละ 28
ของยอดจำหน่ายซึ่งปริมาณการส่งออกได้ลดลงจากปี 2542 ประมาณร้อยละ 13
ซึ่งก็สอดคล้องกับนโยบายของบริษัทฯ ที่จะเพิ่มการจำหน่ายในประเทศเนื่องจากมีรายได้ที่ดีกว่า
สำหรับตลาดส่งออกโลหะสังกะสีแท่งยังคงเน้นประเทศคู่ค้า เช่น ไต้หวัน และกลุ่มประเทศอาเซียน
ส่วนการส่งออกโลหะสังกะสีผสมยังคงเน้นประเทศสาธารณรัฐประชาชนจีน (ฮ่องกง) เป็นหลัก
โดยมีปริมาณการจำหน่ายต่างประเทศรวมทั้งสิ้น 27,850 เมตริกตัน

(1) กลยุทธ์ทางการตลาด

- ด้านราคาขาย สำหรับตลาดภายในประเทศ โดยกำหนดราคาขายโลหะสังกะสีของบริษัทฯ
ให้ใกล้เคียงกับราคานำเข้าจากต่างประเทศ ส่วนตลาดต่างประเทศ กำหนดราคาขายของบริษัทฯ
ตามราคาตลาดโลกให้สามารถแข่งขันกับคู่แข่งรายอื่นๆ ได้

- มีคลังเก็บสินค้าอยู่ที่อำเภอบางปะอิน นอกเหนือจากคลังสินค้าที่โรงถลุง จังหวัดตาก
ทั้งนี้เพื่อให้บริการจัดส่งสินค้าให้แก่ลูกค้าภายในประเทศได้อย่างมีประสิทธิภาพ และรวดเร็วยิ่งขึ้น
ทำให้ลูกค้าสามารถลดภาระการเก็บสต๊อคไว้ในจำนวนที่สูงลงได้

- เน้นการขายผลิตภัณฑ์ที่มีมูลค่าเพิ่มมากขึ้น

- เพิ่มความหลากหลายของผลิตภัณฑ์ เพื่อให้เป็นตามความต้องการของลูกค้าในแต่ละอุตสาหกรรม

- รักษาคุณภาพสินค้าให้มีความสม่ำเสมอ และให้ได้มาตรฐานเดียวกับโลหะสังกะสีในตลาดโลก

- ให้บริการด้านข้อมูลทั่วๆ ไป อาทิ เช่น ความเคลื่อนไหวของราคาโลหะสังกะสี สถานการณ์ตลาด

สังกะสีของตลาดโลก และอื่นๆ

- เน้นการให้ความรู้ และบริการทางด้านเทคนิคเกี่ยวกับการใช้โลหะสังกะสี โดยมีกลุ่มเป้าหมาย
คือ

ลูกค้าของบริษัทฯ หน่วยงานภาครัฐฯ และเอกชน รวมถึงสถาบันการศึกษาต่างๆ

จากกลยุทธ์ทางการตลาดข้างต้น จุดเด่นของบริษัทฯ ที่เห็นได้ชัด คือ บริษัทฯ
สามารถทำให้ลูกค้าในประเทศเกิดความเชื่อมั่น ความพึงพอใจกับการบริการ
และมาตรฐานการดำเนินงานตามระบบ ISO 9002 โดย ลูกค้าสามารถรับสินค้าได้รวดเร็ว
อีกทั้งยังสามารถลดภาระด้านเงินทุนหมุนเวียน อาทิ เช่น
ภาระด้านดอกเบี้ยในการเก็บสต๊อคสินค้าไว้จำนวนครั้งละมากๆ หากต้องนำเข้าจากต่างประเทศ
ทำให้ลูกค้าหันมาสั่งซื้อสินค้าที่ผลิตได้ใน

ประเทศตามนโยบายของรัฐบาล เพื่อเป็นการลดภาระการขาดดุลการค้าของประเทศอีกทางหนึ่ง
นอกจากนี้ยังเน้น

. . . / 7

- 7 -

การให้ความรู้ทางด้านเทคนิค และด้านวิชาการกับหน่วยงานต่างๆ
เพื่อให้สามารถนำไปพัฒนาขบวนการผลิต และคุณภาพสินค้า ทั้งให้เห็นถึงประโยชน์ของการใช้สังกะสี
ซึ่งจะมีบทบาท และเป็นทางเลือกให้แก่ผู้ใช้ปลายทางที่จะได้รับประโยชน์อย่างสูงสุด
และที่สำคัญจะมีผลต่อการขยายตัวของการใช้สังกะสีภายในประเทศมากขึ้นด้วย

ตลาดต่างประเทศ เนื่องจากบริษัทฯ เป็นผู้ผลิตรายเดียวในกลุ่มประเทศอาเซียน
อีกทั้งประเทศไทยก็อยู่ใกล้ประเทศคู่ค้า ทำให้สะดวกต่อการส่งมอบสินค้า นอกจากนี้
คุณภาพสินค้าของบริษัทฯ ยังได้มาตรฐานสากลเป็นที่ยอมรับของลูกค้าในต่างประเทศ
ตลอดจนการบริการให้คำปรึกษาทางด้านเทคนิคอันเป็นจุดเด่นที่คู่แข่งบางรายไม่มี บริษัทฯ
ยังคงให้ความสำคัญในการส่งออกอยู่ โดยเฉพาะการส่งออกโลหะสังกะสีผสมที่มีมูลค่าเพิ่ม

(2) การจัดจำหน่าย

 ตลาดภายในประเทศ

  บริษัทฯ มีช่องทางการจัดจำหน่าย 2 ทาง คือ

  1. ขายตรง ให้แก่ - ลูกค้าโลหะสังกะสีแท่งประมาณ ร้อยละ 81

  - ลูกค้าโลหะสังกะสีผสมประมาณร้อยละ 80

  2. ขายผ่านตัวแทนจำหน่าย - โลหะสังกะสีแท่งประมาณ ร้อยละ 19

  - โลหะสังกะสีผสมประมาณ ร้อยละ 20

ตลาดต่างประเทศ

กว่าร้อยละ 90 ของปริมาณโลหะสังกะสีที่ส่งออก เป็นการจำหน่ายผ่านบริษัทตัวแทน ส่วนที่เหลือ

เป็นการขายตรงไปยังลูกค้าต่างประเทศ โดยตลาดหลักที่ส่งออกโลหะสังกะสีแท่ง คือ
ประเทศไต้หวัน พม่า และกลุ่มประเทศอาเซียน
ส่วนโลหะสังกะสีผสมส่งออกไปประเทศสาธรณรัฐประชาชนจีน (ฮ่องกง) และสหภาพ

ยุโรป

(3) ลักษณะของลูกค้า

- ลักษณะลูกค้าภายในประเทศของโลหะสังกะสีแท่งคือ อุตสาหกรรมชุบสังกะสีแผ่น ท่อ และชุบทั่วไป
ทองเหลือง ปลอกถ่านไฟฉาย สังกะสีออกไซค์ และอื่นๆ สำหรับโลหะสังกะสีผสมคือ
อุตสาหกรรมของใช้ในครัวเรือนและหล่อทั่วไป หัวซิป ของเด็กเล่น Autopart (ชิ้นส่วนรถยนต์)
และอื่นๆ

. . . / 8

- 8 -

- ลูกค้าต่างประเทศเป็นประเภทผลิตภัณฑ์โลหะสังกะสีแท่งและโลหะสังกะสีผสม

(4) ภาวะอุตสาหกรรมและการแข่งขัน

ปี 2543 ราคาเฉลี่ยโลหะสังกะสีในตลาดโลกได้ปรับตัวสูงขึ้น โดยมีราคาเฉลี่ยทั้งปีที่ 1,128
เหรียญสหรัฐต่อเมตริกตัน เพิ่มขึ้น 51 เหรียญสหรัฐต่อเมตริกตัน จากปี 2542 ที่มีราคาเฉลี่ยทั้งปีที่
1,077 เหรียญสหรัฐต่อเมตริกตัน คิดเป็นราคาเฉลี่ยที่เพิ่มขึ้นประมาณร้อยละ 4.7
สาเหตุมาจากสภาพแนวโน้มเศรษฐกิจโลกที่ดูว่ามีความมั่นคงในตลาดสำคัญๆ
ที่มีผลต่อการใช้โลหะสังกะสี เช่น ประเทศสหรัฐอเมริกา ยุโรป และเอเชีย
ยังคงมีแนวโน้มการใช้ที่เพิ่มขึ้นอย่างต่อเนื่องส่งผลให้ปลายไตรมาสที่ 3
ราคาโลหะสังกะสีขยับตัวเพิ่มขึ้นถึงจุดสูงสุดในรอบปีที่ ระดับ 1,277 เหรียญสหรัฐต่อเมตริกตัน
แต่ในไตรมาสที่ 4
ราคาโลหะสังกะสีเริ่มมีแนวโน้มปรับตัวลดลงจากการขายทำกำไรของนักเก็งกำไร
และกองทุนต่างๆที่ได้ทยอยกันขายทำกำไรออกมา อีกทั้งเงินเหรียญสหรัฐ
ที่แข็งค่าขึ้นเมื่อเปรียบเทียบกับเงินสกุลอื่น และราคาน้ำมันที่ได้ขึ้นไปสูงสุดในรอบ 10 ปี
นอกจากนี้ความกังวลในเรื่องอัตราการเจริญเติบโตทางเศรษฐกิจของประเทศสหรัฐอเมริกา
ที่อาจจะชะลอตัว ซึ่งจะมีผลกระทบกับเศรษฐกิจทั่วโลก ปัจจัยเหล่านี้เข้ามามีอิทธิพลกับ METAL’S
MARKET SENTIMENTAL ทำให้ราคาโลหะสังกะสีปรับลดลงในช่วงครึ่งหลังของปี

ปัจจัยและความสำเร็จของผู้ประกอบธุรกิจในอุตสาหกรรม (Key success factors)
เนื่องจากโลหะสังกะสีเป็นสินค้าประเภท Commodity โดยมีราคาตลาดโลกเป็นตัวกำหนด ต้นทุนแร่
วัตถุดิบที่ใช้ในขบวนการผลิต

รวมทั้งเป็นตัวกำหนดราคาขายด้วย ดังนั้น การที่จะประสบความสำเร็จได้จะต้องมี 2 ปัจจัยหลัก
ดังนี้

1. เป็นผู้ผลิตที่มีต้นทุนการผลิตที่ต่ำเพื่อเพิ่มความสามารถในการแข่งขันเมื่อเทียบกับผู้ผลิตรายอื่นๆ
ดังนั้น ต้นทุนที่สำคัญคือ ต้นทุนแร่ ต้นทุนค่าไฟฟ้าที่ใช้ในการผลิต และประสิทธิภาพในขบวนการผลิต
การมีแหล่งแร่เป็นของตัวเองจะทำให้ได้เปรียบในเรื่องต้นทุนวัตถุดิบ
หากประเทศใดทางรัฐบาลให้การสนับสนุนอุตสาหกรรมพื้นฐาน (Base Metal)
ก็จะช่วยให้ลดต้นทุนลงได้มากขึ้น

2. มีตลาดภายในประเทศเป็นตลาดหลัก
เนื่องจากรายได้การขายภายในประเทศจะสูงกว่ารายได้จากการส่งออกที่ต้องมีค่าใช้จ่ายที่สูง เช่น
ค่าระวางเรือ ค่าใช้จ่ายในการส่งออก เป็นต้น รวมถึงการแข่งขันกับผู้ผลิตรายอื่นๆ ในตลาดโลก
หากปริมาณความต้องการของตลาดภายในประเทศมีการขยายตัวสูงขึ้นก็จะเป็นปัจจัยช่วยให้ผู้ประกอบการประสบความสำเร็จมากขึ้นด้วย

. . . / 9

- 9 -

เนื่องจากธุรกิจการถลุงแร่สังกะสีเป็นอุตสาหกรรมหนัก
การสร้างโรงถลุงโรงหนึ่งที่มีกำลังการผลิตเท่ากับของบริษัทฯ จะต้องใช้เงินทุนสูงกว่าหมื่นล้านบาท
จึงทำให้โอกาสที่จะมีคู่แข่งขันรายใหม่ภายในประเทศ

นั้นน้อยมาก เพราะโอกาสที่จะสร้างโรงถลุงใหม่คงต้องคำนึงถึงผลตอบแทนเป็นสิ่งสำคัญ

ปัจจัยที่มีผลในทางบวกต่อภาวะอุตสาหกรรมโลหะสังกะสี ได้แก่

1. ปริมาณการใช้โลหะสังกะสีที่เพิ่มขึ้นในประเทศสหรัฐอเมริกา กลุ่มประเทศในสหภาพยุโรป

และในทวีปเอเชียที่เพิ่มขึ้น ส่งผลให้ปริมาณความต้องการใช้โลหะสังกะสีของโลกในปี 2543
มีจำนวนประมาณ 8.7 ล้านเมตริกตัน เพิ่มขึ้นประมาณร้อยละ 3.6 จากปี 2542 ซึ่งมีจำนวน 8.4
ล้านเมตริกตัน

2. ปริมาณสต๊อคของโลหะสังกะสีในคลังสินค้า LME Warehouse ได้ลดลงอย่างต่อเนื่อง
จากระดับประมาณ 315,000 เมตริกตันเมื่อต้นปี เหลือเพียงประมาณ 195,000 เมตริกตันเมื่อสิ้น
ปี 2543 เป็นระดับต่ำที่สุดในช่วง 8 ปี
ซึ่งอยู่ในระดับที่ต่ำกว่าปริมาณการบริโภคโลหะสังกะสีของโลก 5 สัปดาห์

ปัจจัยภายนอกที่อาจจะมีผลกระทบต่ออุตสาหกรรม และธุรกิจของบริษัทฯ คือ สภาพเศรษฐกิจ
โดยรวมทั้งภายในประเทศ หรือในภูมิภาคเอเชีย
ที่จะมีผลกระทบต่อปริมาณความต้องการโลหะสังกะสี
ตลอดจนราคาตลาดโลกของโลหะสังกะสีที่มีการเปลี่ยนแปลงทั้งขึ้นและลงอยู่ตลอดเวลา
รวมทั้งคู่แข่งขันจากต่างประเทศโดยเฉพาะผู้ผลิตในประเทศสาธารณรัฐประชาชนจีนที่สามารถส่งออกโลหะสังกะสีไปขายในตลาดเอเซียด้วยราคาถูก

ช่วงกว่า 10 ปี ที่ผ่านมา
ปริมาณความต้องการใช้โลหะสังกะสีภายในประเทศเคยขึ้นไปถึงจุดสูงสุดเมื่อปี 2539
ที่ระดับประมาณ 120,000 เมตริกตันต่อปี เป็นช่วงที่เศรษฐกิจภายในประเทศเจริญเติบโตอย่างมาก
และปริมาณความต้องการเริ่มปรับลดลงภายหลังจากที่เศรษฐกิจในประเทศ
และภูมิภาคเอเชียได้ตกต่ำอย่างมาก ตั้งแต่เมื่อเดือนกรกฎาคม 2540 เป็นต้นมา
โดยปริมาณความต้องการโลหะสังกะสีได้ลดลงเหลือเพียงประมาณ 82,000

เมตริกตัน ในปี 2540 และ 70,000 เมตริกตัน ในปี 2541
ซึ่งหลังจากที่ภาวะเศรษฐกิจเริ่มฟื้นตัวในปี 2542
ทำให้ปริมาณความต้องการโลหะสังกะสีกลับมาเพิ่มขึ้นอีกครั้งเป็นประมาณ 83,000 เมตริกตัน
และในปี 2543 เพิ่มขึ้นเป็น 90,000 เมตริกตัน หรือเพิ่มขึ้นร้อยละ 8.4 จากปี 2542 โดยบริษัทฯ
มีส่วนแบ่งตลาดอยู่ร้อยละ 81 ของปริมาณ

การใช้โลหะสังกะสีภายในประเทศ อย่างไรก็ตาม บริษัทฯ คาดการณ์ว่าในปี 2544
ปริมาณความต้องการโลหะสังกะสีภายในประเทศจะมีแนวโน้นที่จะขยายตัวเพิ่มขึ้นประมาณ ร้อยละ 5

ในช่วงที่ผ่านมาสภาพการแข่งขันในตลาดมีความคึกคตัก
เนื่องจากโลหะสังกะสีสามารถนำเข้าจากต่างประเทศได้ แม้ว่าบริษัทฯ
จะเป็นผู้ผลิตรายเดียวภายในประเทศก็ตาม สำหรับคู่แข่งขันที่สำคัญของบริษัทฯ ซึ่ง

. . . / 10

- 10 -

เป็นผู้ผลิตโลหะสังกะสีจากต่างประเทศในภูมิภาคนี้ อาทิ เช่น ประเทศสาธารณรัฐประชาชนจีน
ออสเตรเลีย และเกาหลีใต้ เป็นต้น อย่างไรก็ตาม บริษัทฯ ยังสามารถแข่งขันกับคู่แข่งต่างๆ
ดังกล่าวได้ เนื่องจากบริษัทฯ เป็นผู้ผลิตภายในประเทศที่สามารถให้บริการได้ดีกว่า เช่น
การจัดส่งสินค้าได้รวดเร็วกว่าเมื่อเปรียบเทียบกับการนำเข้าสินค้าจากต่างประเทศ
ที่จะต้องใช้ระยะเวลาในการเดินทางนานกว่า
ลูกค้าไม่ต้องมาแบกรับภาระดอกเบี้ยอันเนื่องมาจากการเก็บสต๊อคไว้ครั้งละจำนวนมากๆ
อีกทั้งราคาสินค้าของบริษัทฯ สามารถแข่งขันกับราคานำเข้าสินค้าจากต่างประเทศได้

สำหรับอุตสาหกรรมที่ใช้โลหะสังกะสีเป็นวัตถุดิบในการผลิตมีมากมายหลายแขนง เช่น
อุตสาหกรรมท่อเหล็กชุบสังกะสี (ท่อน้ำประปา) หรือแผ่นเหล็กชุบสังกะสี (ใช้มุงหลังคา ทำรั้ว
ฯลฯ) ซึ่งอาจจะมีสินค้าชนิดอื่นๆ ที่จะสามารถนำมาใช้ทดแทนสินค้าเหล่านั้นได้ เช่น ท่อ PVC หรือ
กระเบื้องมุงหลังคา เป็นต้น

โลหะสังกะสีถือว่าเป็นสินค้าประเภท Commodity
ชนิดหนึ่งซึ่งราคาที่ซื้อขายจะอ้างอิงตามราคาตลาดโลก คือ ราคา LME (London Metal
Exchange) เป็นฐานในการคำนวณราคาซื้อขาย และเป็นที่ยอมรับของทั้งผู้ซื้อและผู้ขายทั่วโลก
บริษัทฯ
เองได้พิจารณากำหนดราคาขายภายในประเทศโดยเปรียบเทียบกับการนำเข้าโลหะสังกะสีจากต่างประเทศเป็นเกณฑ์
ซึ่งเป็นที่เข้าใจ และยอมรับของผู้ซื้อ

3.3 การจัดหาผลิตภัณฑ์

  (ก) ลักษณะการจัดให้ได้มาซึ่งผลิตภัณฑ์เพื่อจำหน่าย

การผลิต

1) การผลิตแร่สังกะสีซิลิเกตและหินปูนของเหมืองแม่สอด จังหวัดตาก

เหมืองแม่สอดผลิตแร่สังกะสีซิลิเกตป้อนโรงถลุงสังกะสี จังหวัดตาก เพื่อใช้ในกระบวนการถลุง

ร่วมกับแร่สังกะสีจากแหล่งอื่นๆ ในกระบวนการผลิต เมื่อปี 2543 ผลิตแร่สังกะสีซิลิเกตได้ทั้งสิ้น
133,759 เมตริกตันแห้ง มีเนื้อโลหะเฉลี่ยร้อยละ 20.41 โดยมีกำลังการผลิตรวมเท่ากับ
209,000 เมตริกตันแห้ง

การผลิตสังกะสีซิลิเกตของเหมืองแม่สอดจนถึงปัจจุบัน ได้ดำเนินงานมาเป็นปีที่ 18
สามารถผลิตแร่เป็นจำนวนทั้งสิ้น 4,280,599 เมตริกตันแห้ง มีเนื้อโลหะสังกะสีเฉลี่ยร้อยละ 21.
ปัจจุบันเหมืองแม่สอดมีปริมาณ

สำรองแร่สังกะสีซิลิเกตประมาณ 4,464,000 เมตริกตันแห้ง มีเนื้อโลหะสังกะสีเฉลี่ยร้อยละ 11.1
โดยคาดว่าจะสามารถผลิตแร่เพื่อป้อนโรงถลุงฯ ได้อีกประมาณ 10 ปี
และกำลังทำการสำรวจหาแหล่งแร่เพิ่มเติมด้วย

. . . / 11

- 11 -

เหมืองแม่สอดยังได้ผลิตหินปูนเพื่ออุตสาหกรรมก่อสร้างโดยเริ่มจำหน่ายเป็นผลพลอยได้
ตั้งแต่เมื่อต้นปี 2540 อันเป็นการสร้างรายได้อีกทางหนึ่งให้กับบริษัทฯ เมื่อปี 2543
ได้ผลิตหินปูนเพื่ออุตสาหกรรมก่อสร้างรวมทั้งสิ้น 123,401 ลูกบาศก์เมตร
โดยมีกำลังการผลิตรวมเท่ากับ 125,000 ลูกบาศ์กเมตร

2) การผลิตสังกะสีแคลไซน์ของโรงผลิตแคลไซน์ จังหวัดระยอง

โรงผลิตแคลไซน์ จังหวัดระยอง
เป็นโรงงานแปรรูปหัวแร่สังกะสีซัลไฟด์ให้เป็นแคลไซน์ก่อนส่งไปที่โรงถลุงสังกะสี จังหวัดตาก ในปี
2543 มีปริมาณการผลิตสังกะสีแคลไซน์ 121,454 เมตริกตัน
และผลิตภัณฑ์พลอยได้ในรูปของกรดกำมะถัน 128,094 ตัน
โดยมีกำลังการผลิตรวมของสังกะสีแคลไซน์เท่ากับ 140,000 เมตริกตัน และกรดกำมะถัน
142,000 ตัน

 3) การผลิตโลหะสังกะสีและโลหะแคดเมี่ยมของโรงถลุงสังกะสี จังหวัดตาก

ในปี 2543 บริษัทฯ สามารถผลิตแผ่นสังกะสีได้ทั้งสิ้น 101,642 เมตริกตัน
โดยมีกำลังการผลิตรวมทั้งสิ้น 105,000 เมตริกตัน ซึ่งมาจากโรงเซลล์ไฟฟ้าหลักจำนวน 98,625
เมตริกตัน และโรงเซลล์ไฟฟ้าของโรงแคดเมี่ยมจำนวน 3,017 เมตริกตัน เทียบกับผลผลิตในปี
2542 ซึ่งผลิตได้ 103,179 เมตริกตัน แผ่นสังกะสีที่ผลิตได้ส่วนใหญ่นำมาหลอมเป็นโลหะสังกะสีแท่ง
(Zinc Ingot) จำนวน 77,526 เมตริกตัน คิดเป็นร้อยละ 76.6
และนำมาหลอมเป็นโลหะสังกะสีผสม (Zinc Alloy) ทั้งสิ้น 23,618 เมตริกตัน คิดเป็นร้อยละ
23.4 ของผลิตภัณฑ์โลหะสังกะสีทั้งหมด

ในปี 2543 บริษัทฯ ไม่ได้ทำการผลิตโลหะแคดเมี่ยมเนื่องจากราคาแคดเมี่ยมต่ำมาก ไม่คุ้มกับค่า
ใช้จ่ายในการผลิต

วัตถุดิบและผู้จำหน่ายวัตถุดิบ

ปี 2543 บริษัทฯ มีวัตถุดิบแร่สังกะสีซิลิเกต
และแร่สังกะสีซัลไฟด์จากทั้งภายในประเทศและนำเข้าจากต่างประเทศเพื่อใช้ในการผลิตโลหะสังกะสี
รวมทั้งสิ้นประมาณ 349,300 เมตริกตันแห้ง มีสัดส่วนแร่นำเข้าตามเนื้อโลหะสังกะสีประมาณร้อยละ
75 ที่เหลือคือการจัดหาแร่สังกะสีจากแหล่งภายในประเทศ

1) แหล่งวัตถุดิบแร่สังกะสีภายในประเทศ

ส่วนใหญ่คือแร่สังกะสีซิลิเกตที่ได้จากเหมืองแม่สอด จังหวัดตาก
ซึ่งเป็นเหมืองแร่สังกะสีซิลิเกตของบริษัทฯ โดยในปี 2543 เหมืองแม่สอดสามารถส่งแร่ให้โรงถลุงฯ
จังหวัดตาก รวมทั้งสิ้นประมาณ 158,796 เมตริกตันแห้ง โดยมีคุณภาพเนื้อโลหะในแร่เฉลี่ยร้อยละ
18.98 สูงขึ้นจากปีที่ผ่านมาซึ่งมีคุณภาพเนื้อโลหะในแร่

. . . / 12

- 12 -

เฉลี่ยร้อยละ 15.6 นอกจากนี้บริษัทฯ
ยังได้จัดซื้อแร่สังกะสีซิลิเกตและซัลไฟด์จากผู้ประกอบการเหมืองแร่ในประเทศอีกประมาณ 18,550
เมตริกตันแห้ง

2) แหล่งวัตถุดิบแร่สังกะสีนำเข้าจากต่างประเทศ

ภายใต้นโยบายในการจัดซื้อแร่ที่มีคุณภาพและคุณสมบัติตรงกับความต้องการของโรงงาน
รวมทั้งเป็นแหล่งแร่ขนาดใหญ่ที่บริษัทฯ สามารถจัดทำสัญญาระยะยาวเพื่อให้มีแร่ป้อนโรงถลุงฯ
ได้อย่างต่อเนื่องมีการ นำเข้าแร่สังกะสีซึ่งส่วนใหญ่เป็นแร่สังกะสีซัลไฟด์ปริมาณทั้งสิ้น 154,950
เมตริกตันแห้ง คุณภาพเฉลี่ยร้อยละ 53นอกจากนี้บริษัทฯ ยังกระจายการซื้อจากแหล่งวัตถุดิบแร่ต่าง
ๆ ให้มากขึ้นเพื่อลดความเสี่ยงและเพิ่มอำนาจต่อรอง
โดยซื้อจากบริษัทเจ้าของเหมืองแร่และผ่านบริษัทตัวแทนจำหน่ายแร่สังกะสีซัลไฟด์จากต่างประเทศมีแหล่งที่มาที่สำคัญคือ
ประเทศเปรู ประเทศออสเตรเลีย ประเทศจีน โดยมีสัดส่วนประมาณร้อยละ 19, 64 และ 17
ของปริมาณนำเข้าตามลำดับ นอกจากนี้บริษัทฯ ยังซื้อแร่สังกะสีซิลิเกต
และสังกะสีออกไซด์จากประเทศเวียดนาม รวมประมาณร้อยละ 10
ของปริมาณวัตถุดิบแร่สังกะสีนำเข้าทั้งหมดอีกด้วย

(ข) ผลกระทบต่อสิ่งแวดล้อม

เมื่อปี 2543 บริษัทฯ ได้ดำเนินการต่างๆ เพิ่มเติมดังนี้

1) สำนักงานเหมืองแม่สอด จังหวัดตาก

การกำจัดวัตถุดิบเหลือใช้จากกระบวนการผลิตที่มีผลกระทบต่อสิ่งแวดล้อม บริษัทฯ
ได้พยายามนำกลับมาใช้ใหม่ให้มากที่สุด ได้แก่ ถังน้ำมัน นำมาล้างเพื่อจัดทำถังขยะ
ถุงบรรจุปุ๋ยแอมโมเนียมไนเตรต นำมาใช้อุดรูเจาะก่อนทำการระเบิด เป็นต้น
ส่วนที่เหลือจากการนำกลับมาใช้ใหม่ ก็จะนำไปเผาและฝังกลบ

บริษัทฯ ได้ปฏิบัติตามมาตรการป้องกันและแก้ไขผลกระทบสิ่งแวดล้อม ตามการศึกษาผลกระทบ

สิ่งแวดล้อม โครงการเหมืองแร่สังกะสี คำขอประทานบัตรที่ 1/2541 ตำบลพระธาตุผาแดง
อำเภอแม่สอด จังหวัดตาก ดังนี้

1. การตรวจสอบคุณภาพน้ำและตะกอนดินลำห้วยแม่ตาว เก็บตัวอย่างในช่วงฤดูแล้ง 1 ครั้ง และ

ในช่วงฤดูฝน 1 ครั้ง จุดเก็บตัวอย่าง 5 จุด ตามที่กำหนดไว้ คือ ต้นน้ำ 1 จุด และท้ายน้ำ 4 จุด
ตัวแปรที่ตรวจวัด คือ ตะกอนแขวนลอย ค่าความเป็นกรด-ด่าง และโลหะหนัก ได้แก่ สังกะสี (Zn)
แคดเมียม (Cd) และเงิน (Ag) และการ

. . . / 13

- 13 -

เก็บตัวอย่างน้ำบ่อตื้น 2 จุด บริเวณบ้านพะเด๊ะ และจุดที่ห่างจากลำห้วยแม่ตาวประมาณ 500 เมตร
โดยตัวแปรที่ตรวจวัด คือ ค่าความเป็นกรด-ด่าง (pH) ความกระด้าง(Hardness) , สังกะสี
(Zn) , แคดเมียม (Cd) และตะกั่ว (Pb)

2. มาตรการในการลดการฟุ้งกระจายของฝุ่นละออง กำหนดให้มีการใช้รถบรรทุกน้ำขนาด 15,000
ลิตร ฉีดละอองน้ำในบริเวณยุ้งรับแร่และบริเวณใกล้เคียงอย่างสม่ำเสมอ
ทั้งนี้น้ำที่ใช้จึงระเหยหรือไหลซึมลงดินจนหมดไม่มีน้ำระบายออกจากโรงย่อยแร่

3. มาตรการเกี่ยวกับการระวังป้องกันโรคมาลาเรีย ได้รับความร่วมมือจากหน่วยป้องกันมาลาเรีย
กระทรวงสาธารณสุข ในการพ่นหมอกควันตามอาคาร บ้านพัก
และเจาะเลือดตรวจเชื้อมาลาเรียตามระยะเวลาที่กำหนด
พร้อมกับการรณรงค์ให้พนักงานช่วยกันกำจัดแหล่งเพาะพันธุ์ยุงอย่างสม่ำเสมอ

4. มาตรการในการป้องกันดินทรายที่เกิดจากการแต่งแร่และการทำเหมือง บริษัทฯ ได้สร้างบ่อเก็บ

กักตะกอนขึ้น 6 บ่อ เพื่อกักน้ำฝนที่ชะล้างกรวด ทราย เศษหินหรือเศษแร่ในบริเวณโรงย่อยแร่
บริเวณบ่อเหมืองและลานทิ้งดิน โดยวางท่อระบายน้ำไว้ตอนบน
เมื่อตะกอนตกหมดแล้วจึงระบายลงสู่ห้วยแม่ตาว

5. มาตรการในการป้องกันสุขภาพพนักงาน พนักงานที่ทำงานในบริเวณพื้นที่ที่มีเสียงดัง
หรือมีอันตรายจะมีอุปกรณ์ป้องกันภัยส่วนบุคคลตามความเหมาะสมของงาน ได้แก่ หมวกนิรภัย
รองเท้านิรภัย กรองจมูก ปลั๊กอุดหู ครอบหู แว่นกันฝุ่น แว่นกันแสง ชุดทำงาน เป็นต้น
โดยจำนวนพนักงานแยกตามพื้นที่กลุ่มงาน

6. มาตรการลดผลกระทบด้านเสียงและความสั่นสะเทือน
โดยการปฏิบัติตามหลักเกณฑ์การใช้วัตถุระเบิดของทางราชการ
วางแผนและควบคุมการใช้ปริมาณวัตถุระเบิดให้เหมาะสมในการระเบิดแต่ละครั้ง
กำหนดเวลาระเบิดที่แน่นอน และเป็นเวลาเดียวกันทุกวัน กล่าวคือ 16.40-16.45 น.

สรุปค่าใช้จ่ายในด้านมาตรการป้องกันและแก้ไขผลกระทบสิ่งแวดล้อม

+-----+------------------------------------------------------+--------+
| ล   | รายการ                                               | ค      |
| ำดับ |                                                      | ่าใช้จ่าย |
|     |                                                      | (      |
|     |                                                      | บาท/ปี) |
+-----+------------------------------------------------------+--------+
| 1   | - การตรวจสอบคุณภาพน้ำและตะกอนดินลำห้วยแม่ตาวการเก็บตัวอย่าง  | 40,800 |
|     |                                                      |        |
|     | น้ำบ่อตื้น (เก็บทุกเดือน)                                   | 78,000 |
|     |                                                      |        |
|     | - การเก็บตัวอย่างน้ำในช่วงฤดูฝน (เก็บตั้งแต่เดือน พ.ค. – ต.ค.)  |        |
+-----+------------------------------------------------------+--------+
| 2   | มาตรการเกี่ยวกับการระวังป้องกันโรคมาลาเรีย (พ่นหมอกควัน 6     | 6,000  |
|     | ครั้ง/ปี)                                               |        |
+-----+------------------------------------------------------+--------+
| 3   | มาตรการในการป้องกันสุขภาพพนักงาน (ค่าใช้จ่ายต่อพนักงาน        | 75,620 |
|     | และลูกจ้าง 122 คน)                                     |        |
+-----+------------------------------------------------------+--------+
|     | รวมเป็นเงินทั้งสิ้น                                        | 2      |
|     |                                                      | 00,420 |
+-----+------------------------------------------------------+--------+

. . . / 14

- 14 -

ประกาศกรมทรัพยากรธรณี เรื่องการประกอบกิจการโรงโม่หิน ณ วันที่ 11 มิถุนายน 2539 ได้แก่

1. การป้องกันผลกระทบต่อคุณภาพอากาศ เช่น การคลุมผ้าใบและจำกัดความเร็วรถขนแร่-ขนหิน
การฉีดพรมน้ำตามเส้นทาง ระบบสเปรย์น้ำโรงโม่ เป็นต้น

2. การป้องกันผลกระทบต่อคุณภาพน้ำ เช่น มีบ่อดักตะกอนและทางระบายน้ำ
เก็บตัวอย่างน้ำเพื่อทำการวิเคราะห์เปรียบเทียบกับมาตรฐาน เป็นต้น

3. การป้องกันผลกระทบด้านเสียง และความสั่นสะเทือน เช่น การบำรุงรักษาเครื่องมือ
เครื่องจักรให้มีสภาพดี กำหนด เวลาและวางแผนการระเบิด เป็นต้น

4. การป้องกันผลกระทบด้านทัศนียภาพ เช่น ขยายขอบเขตการทำเหมืองเท่าที่จำเป็น
ปลูกต้นไม้เพื่อฟื้นฟูสภาพหลังจากการใช้พื้นที่ทำเหมืองเสร็จสิ้นแล้ว เป็นต้น

นอกจากนี้บริษัทฯ ได้ดำเนินการเก็บตัวอย่างน้ำ ตะกอนดินและคุณภาพน้ำบ่อตื้น เพื่อนำส่งวิเคราะห์
และรายงานผลวิเคราะห์ต่อเลขาธิการสำนักงานนโยบายและแผนสิ่งแวดล้อม กระทรวงวิทยาศาสตร์
เทคโนโลยีและสิ่งแวดล้อม และสำนักงานทรัพยากรธรณีจังหวัดตาก
เป็นประจำตามกำหนดเวลาเก็บตัวอย่างที่กำหนดไว้ในรายงานผลกระทบสิ่งแวดล้อม

2) โรงผลิตแคลไซน์ จังหวัดระยอง

1. การนำระบบบริหารด้านสิ่งแวดล้อมตามมาตรฐาน ISO 14001 เข้ามาใช้ในการดำเนินการของ

โรงงาน ขณะนี้ระบบการบริหารด้านสิ่งแวดล้อมของโรงงาน ได้รับรองจากบริษัท BVQI ตั้งแต่วันที่
16 พฤศจิกายน 2543 เป็นต้นไป โดยมีอายุ 3 ปี ทั้งนี้ได้ทำการ Initial Assessment ในวันที่
19 ตุลาคม 2543 และ Main Assessment ในวันที่ 14-15 พฤศจิกายน 2543 ค่าใช้จ่ายรวม
160,000 บาท นอกจากนี้ทางโรงงานได้มีการปลูกต้นไม้ในบริเวณโรงงานเพิ่มขึ้นมากกว่า 1,000
ต้นและปรับพื้นดิน ค่าใช้จ่ายรวม 150,000 บาท

2. ได้ทำการปรับปรุงระบบ Emergency Scrubber ที่ปล่องระบายอากาศ (Start up stack)
เพื่อควบคุมค่า SO₂ ที่ระบายออกจากปล่องในกระบวนการผลิตกรดกำมะถัน
โดยการสเปรย์สารละลายโซเดียมไฮดรอกไซด์ เพื่อควบคุมค่า SO₂
ให้อยู่ต่ำกว่าข้อกำหนดของกฎหมายคือ 500 ppm ค่าใช้จ่ายในการติดตั้ง Scrubber 3.7 ล้านบาท

3. การเพิ่มเครื่อง Vacuum Cleaner อีก 1 เครื่อง เพื่อดูดเก็บฝุ่นแร่
และป้องกันการฟุ้งกระจาย
ซึ่งเป็นการป้องกันมลพิษทางอากาศให้มีประสิทธิภาพดีขึ้นสามารถดูดเก็บฝุ่นแร่ได้ 2.5 ตัน/เดือน
ค่าใช้จ่ายในการติดตั้งเครื่อง Vacuum Cleaner 930,000 บาท

. . . / 15

- 15 -

4. จัดหาอุปกรณ์ป้องกันภัยส่วนบุคคล (PPE)
ให้เพียงพอแก่พนักงานที่ปฏิบัติงานสำหรับใช้ในกรณีฉุกเฉินจากอุบัติเหตุก๊าซรั่วไหลจากภายนอกโรงงาน
สืบเนื่องจากกรณีอุบัติเหตุก๊าซพิษรั่วไหลของโรงงานข้างเคียงในปีที่ผ่านมาทางโรงผลิตแคลไซน์จึงเตรียมพร้อมในการป้องกันพนักงานที่ปฏิบัติหน้าที่ในโรงงาน
โดยจัดหาอุปกรณ์ป้องกันได้แก่ หน้ากากกรองก๊าซพิษพร้อมถังอากาศ 2 ชุด
หน้ากากกรองก๊าซพิษพร้อมตลับกรอง 4 ชุด เพิ่มจากเดิม ซึ่งเพียงพอต่อการปฏิบัติงานของพนักงาน
ค่าใช้จ่าย 200,000 บาท

5. มีการวางแผนปรับปรุงระบบระบายน้ำของโรงผลิตแคลไซน์ เพื่อป้องกันการลดลงของ pH
ของน้ำในบ่อรวบรวมน้ำ (Storm water pond) ซึ่งจะมีผลทำให้โลหะหนักถูกทำให้ละลายออกมา
โดยใช้การปรับ pH ของน้ำที่ระบายลงบ่อให้คงที่
ช่วยทำให้คุณภาพน้ำในบ่อรวบรวมน้ำมีเสถียรภาพขึ้น
การปรับปรุงระบบระบายน้ำของโรงผลิตแคลไซน์จะเสร็จประมาณกลางปี 2001 ค่าใช้จ่าย
200,000 บาท

6. มีการนำน้ำที่บำบัดแล้ว กลับมาใช้รดต้นไม้ในบริเวณโรงงานทั้งหมดประมาณ 1,400 m³/เดือน
หรือ 14,700 บาท/เดือน

3. การผลิตสังกะสีแท่งของโรงถลุงสังกะสี จังหวัดตาก ในปี 2543
ได้มีการปรับปรุงเพื่อลดผลกระทบสิ่งแวดล้อม ดังนี้

น้ำเสีย (Waste water) บริษัทฯ ได้ดำเนินการปรับปรุงบ่อรวบรวมน้ำเสียที่ 1
ให้มีสภาพที่ปลอดภัยต่อสิ่งแวดล้อมมากยิ่งขึ้น

กากแร่ (Residue) บริษัทฯ ได้ดำเนินการติดตั้งระบบขนย้ายกาก เป็นแบบสายพานลำเลียง(Belt
Conveyor) แทนการขนโดยรถดั๊ม
ซึ่งจะช่วยประหยัดค่าน้ำมันเชื้อเพลิงและเพิ่มความสะอาดบริเวณเส้นทางขนส่ง
และดำเนินการปิดบ่อเก็บกากแร่ที่ 2
เพื่อให้เป็นไปตามข้อกำหนดของราชการและลดผลกระทบจากน้ำฝนที่ตกลงมาในบ่อ

อากาศ บริษัทฯ ได้ดำเนินการติดตั้งเพิ่มเติมระบบฟอกอากาศ (Scrubber) ของโรงหลอมกำมะถัน
เพื่อที่จะฟอกอากาศที่เกิดขึ้นในระบบหลอมกำมะถันไม่ให้มีผลกระทบต่อสิ่งแวดล้อมและชุมชนรอบๆโรงงาน
นอกจากนี้ได้ปรับปรุงระบบฟอกอากาศ (Scrubber) ของโรงผลิตกรดกำมะถันโดยทำการบำบัดด้วย
NaOH 5 % แทนการใช้น้ำปูนขาว ทำให้ประสิทธิภาพการบำบัดดียิ่งขึ้นและสามารถนำสารละลาย
Na₂SO₄ ที่เกิดจากการบำบัดมาใช้ในกระบวนการผลิตที่โรงสกัดแร่

. . . / 16

- 16 -

นอกจากนี้ผลการติดตามตรวจสอบคุณภาพสิ่งแวดล้อมทั้งภายในและรอบๆ โรงงาน
ไม่พบค่าที่เกินเกณฑ์มาตรฐานที่กำหนดโดยหน่วยราชการ

  สำหรับค่าใช้จ่ายในการปรับปรุงงานเพื่อลดผลกระทบสิ่งแวดล้อม 3 ปี ย้อนหลัง คือ

+------------------------------------------------------+---------------+
| รายการ                                               | ค่าใช้จ่าย       |
|                                                      | (ล้านบาท)      |
+------------------------------------------------------+---------------+
| ปี 2541                                               |               |
+------------------------------------------------------+---------------+
| 1. ติดตั้งปล่องควัน ของ Scrubber Acid plant               | 0.56          |
+------------------------------------------------------+---------------+
| 2. ติดตั้ง Press Filter ของระบบบำบัดน้ำเสีย                | 7.00          |
+------------------------------------------------------+---------------+
| 3. ก่อสร้างบ่อ Buffer pond ( N5 ) สำหรับระบบบำบัดน้ำเสีย    | 4.00          |
+------------------------------------------------------+---------------+
| รวม                                                  | 11.56         |
+------------------------------------------------------+---------------+
| ปี 2542                                               |               |
+------------------------------------------------------+---------------+
| 1. ปิดบ่อ R5 (ชั่วคราว)                                  | 3.00          |
+------------------------------------------------------+---------------+
| 2. ปรับปรุงบ่อ R4 ให้สามารถรับกากแร่มากขึ้น                  | 4.00          |
+------------------------------------------------------+---------------+
| รวม                                                  | 7.00          |
+------------------------------------------------------+---------------+
| ปี 2543                                               |               |
+------------------------------------------------------+---------------+
| 1. ปิดบ่อ R2                                           | 11.00         |
+------------------------------------------------------+---------------+
| 2. ปรับปรุงบ่อรวบรวมน้ำเสีย (waste water treatment #1)    | 0.95          |
+------------------------------------------------------+---------------+
| 3. Belt Conveyor สำหรับขนกากแร่                        | 11.00         |
+------------------------------------------------------+---------------+
| รวม                                                  | 22.95         |
+------------------------------------------------------+---------------+